Whistleblowerordningen

Alle, uanset tilknytning til plejefamilien eller det sociale tilbud, kan henvende sig med bekymrende forhold. Henvendelsen vil, hvis du ønsker det, være fuldstændig anonym.

Det er kun Socialtilsynet, som ved, at der er kommet en henvendelse. De må ikke fortælle det til plejefamilien eller det sociale tilbud, henvendelsen handler om.

Kommunen, hvor plejefamilien eller det sociale tilbud ligger, vil heller ikke få at vide, at der har været en henvendelse.

Hvis du alligevel fortæller det, behandles oplysningerne fortroligt.

Kilde: Socialtilsyn Øst